gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl es pt pt es es gl en gl gl gl gl gl gl gl gl lt fr gl en es gl gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
Abel Caballero lánzase a bailar 'break dance' no Marisquiño - G24
Ante un público entregado reta o seu homólogo madrileño, Martínez Almeida, a competir no baile
A Abel Caballero, polifacético alcalde de Vigo, xa o viramos en moitas actividades como cantar panxoliñas, tocando a guitarra, bailando algunha que outra vez, facendo de abreconcertos de grandes artistas na cidade, presentado a programación ante unha árbore de Nadal en spanglish ou cociñando.
Pero sempre busca algún reto para superarse. E nunha nova edición do festival de deportes e cultura urbana de Vigo o rexedor socialista lanzouse a bailar break dance. Os seus desenfadados movementos espertaron os aplausos e o sorriso dos presentes, moitos deles mozos.
E o resultado debeu de gustarlle porque o colgou nas súas redes sociais nun vídeo que inmortaliza o que xa é un simpático momento, outro máis, dun político que busca conectar en cada momento co público ante o que se presenta.
Hai que lembrar que Caballero vai cumprir 76 anos en setembro. Pois así, entre bromas co micro na man e cun público entregado lanzoulle o reto ao alcalde de Madrid, o popular Martínez Almeida: "Quero baterme co alcalde de Madrid nunha batalla de baile", visto que agora non sería politicamente correcto o precedente das luces de Nadal polo dectreto do Goberno sobre o aforro enerxético.
O concello de Vigo pagará os libros de texto dos alumnos de primaria e secundaria
O Marisquiño consolídase como engado turístico do verán en Vigo
Éxito de participación e de público no Marisquiño en Vigo
O Marisquiño reúne en Vigo milleiros de seguidores dos deportes urbanos
Contido con Xeográficas Galicia .
Manifestación dos traballadores de Ence para esixir a permanencia da factoría
Catro presidentes autonómicos comparten na Toxa ideas sobre demografía e fiscalidade
Comisan 150 kg de hachís nun operativo en Tui
O xuíz non imputará por encubrimento o sobriño do patrón do Villa de Pitanxo
Síguenos en redes sociais
Aviso legal e Política de Privacidade